**Т Е Х Н И Ч Е С К А С П Е С И Ф И К А Ц И Я**

**за обществена поръчка по чл. 20, ал. 3 от ЗОП** - **събиране на оферти с обява с предмет:**

***„Подновяване на хардуерна и софтуерна поддръжка на мрежово оборудване състоящо се от устройства по външния периметър. Надграждане на функционалност.”***

**I. ОБХВАТ НА ОБЩЕСТВЕНА ПОРЪЧКА:**

1. Доставка и внедряване на специализирани софтуерни продукти (лицензи) в мрежово оборудване състоящо се от устройства по външния периметър, посочени в таблица № 1;

**Таблица № 1**

|  |  |  |  |
| --- | --- | --- | --- |
| **№** | **Продуктов номер** | **Описание** | **Количество** |
| 1. | ASA5515-SSD120-K9 | NGFW ASA 5515-X w/SW, 6GE Data, 1GE Mgmt, AC, 3DES/AES, SSD 120G | 2 |
| 2. | ASA5515-IPS-K9 | ASA 5515-X with IPS SW, 6GE Data, 1GE Mgmt, AC, 3DES/AES | 2 |
| 3. | CISCO 2951-SEC/K9 | Cisco 2951 Security Bundle w/SEC license PAK | 2 |

2. Хардуерна и софтуерна поддръжка на мрежовото оборудване за устройства по външния периметър. Поддръжката включва и допълнителни услуги при конфигурация на устройствата на Възложителя, при възникнала необходимост.

**II. СРОК ЗА ИЗПЪЛНЕНИЕ**

Доставката и внедряването на специализирани софтуерни продукти (лицензи) в мрежово оборудване да се извършат в срок до 20 (двадесет) дни, след сключване на договора. Хардуерната и софтуерна поддръжка на мрежовото оборудване за устройства по външния периметър се изпълнява в рамките на 36 (тридесет и шест) месечен срок, считано от датата на Приемо-предавателния протокол, удостоверяващ внедряването на лицензите.

**III. ИЗИСКВАНИЯ ЗА ТЕХНИЧЕСКИ ВЪЗМОЖНОСТИ**

1. Участниците следва да представят оторизационно писмо от производителя на оборудването или официален негов представител, с което удостоверяват, че са оторизирани да извършват гаранционна поддръжка на територията на Република България;

2. Участникът да поддържа сервиз на територията на гр. София;

3. Участникът да разполага с квалифициран персонал, притежаващ валидни сертификати от производителя на техниката, за извършване на горепосочените дейности**.**

*В техническото предложение участникът представя оторизационното писмо от производителя и списък на персонала, заедно с валидните сертификати за всяко лице.*

**IV. ИЗИСКВАНИЯ ПРИ ИЗПЪЛНЕНИЕТО НА ПОРЪЧКАТА**

1. Софтуерната поддръжка трябва да включва най-малко:

* доставяне, инсталиране и пускане в експлоатация на най-новите актуализирани версии на продуктите в 10 (десет) дневен срок след пускането на новата версия в Република България, без допълнително заплащане;
* техническа помощ при актуализациите и конфигурирането на продуктите;
* помощ на български език по телефон/е-майл или на място за всякакъв вид проблеми, свързани със закупения софтуер.

2. Хардуерната поддръжка трябва да включва най-малко:

* следва да е с време за реакция на място, след подаване на сигнал за повредена техника – 4 часа, в рамките на работния ден; ако сигналът е подаден след 13:00 часа – до 10:00 часа на следващия работен ден; време за отстраняване на повредата – максимум 24 часа след реакция, в работни дни. В случай, че повредата не може да се отстрани в този срок, Изпълнителят осигурява равностойна оборотна техника за времето на ремонта;
* се извършва на място при Възложителя, от понеделник до петък, от 9:00 до 17:30, като се предоставят модули за подмяна, преди ремонта на дефектиралите от производителя (Advanced FRU replacement). Изпълнителят трябва да осигури център за приемане на заявки за проблеми чрез електронната поща, факс и телефон;
* следва да включва труд, материални и транспортни разходи.

**V. ТЕХНИЧЕСКИ ИЗИСКВАНИЯ КЪМ ПОДДРЪЖКАТА**

| № | **Поддръжка** | **Изисквания** |
| --- | --- | --- |
|  | **2 броя ASA5515**  (позиция № 1 от Таблица № 1)  Подновяване на хардуерната и софтуерна поддръжка за период от 3 години и миграция на съществуващите лицензи към лицензи тип Next Generation Firewall, Периодично обновяване на софтуера. | Лицензите да включват:  1. Next Generation Firewall. Защитните стени да проверяват цялата информация, която се предава през системата и да определя дали е заплаха или не на базата на предварително изградени фирмени политики.  2. IPS система за предотвратяване на прониквания. Да се добави още една линия на защита за анализиране на съдържанието на трафика. IPS да защитава както клиентите, така и сървърите, и да позволява да се контролира използването на някои приложения в мрежата.  3. Application Control система, която да осигурява сигурност и контрол на използваните приложения.  4. URL filtering система, която да позволява на изходящия HTTP/HTTPS трафик да класифицира URL-a по категория и да се създадат политики с позволени/забранени категории. Тази функция да се активира по политика за сигурност, т.е. само за избран трафик.  5. Advanced Malware Protection (AMP) система, която да осигурява най-висока ефективност при откриване на заплахи в мрежата чрез използване на тестова среда за защита от непознати зловредни софтуери и възникващи заплахи пропуснати от другите слоеве на сигурността. Също така AMP да осигурява непрекъснат анализ на файловете в мрежата, така че да може бързо да се открие, както и да се премахне зловреден софтуер.  6. Осигуряване на  хардуерна и софтуерна поддръжка със срок 36 месеца, с параметри,  8 часа x 5 дни в седмицата x 4 часа срок за реакция. Срок за отстраняване на неизправност до следващия работен ден. |
|  | **2 броя ASA5515**  (позиция № 2 от Таблица № 1)  Подновяване на хардуерната и софтуерна поддръжка за период от 3 години и миграция на съществуващите лицензи към лицензи тип Next Generation Firewall, Периодично обновяване на софтуера. | Лицензите да включват:  1. Next Generation Firewall. Защитните стени да проверяват цялата информация, която се предава през системата и да определя дали е заплаха или не на базата на предварително изградени фирмени политики.  2. IPS система за предотвратяване на прониквания. Да добавя още една линия на защита за анализиране на съдържанието на трафика. IPS да защитава както клиентите, така и сървърите, и да позволява да се контролира използването на някои приложения в мрежата.  3. Осигуряване на  хардуерна и софтуерна поддръжка със срок 36 месеца, с параметри,  8 часа x 5 дни в седмицата x 4 часа срок за реакция. Срок за отстраняване на неизправност до следващия работен ден. |
|  | **2 броя CISCO2951**  (позиция № 3 от Таблица № 1)  Подновяване на хардуерната и софтуерна поддръжка за период от 3 години. Периодично обновяване на софтуера. | Лицензите да включват:  1. Обновяване на  софтуера на устройствата до последна стабилна  версия;  2. Осигуряване на  хардуерна и софтуерна поддръжка със срок 36 месеца, с параметри,  8 часа x 5 дни в седмицата x 4 часа срок за реакция. Срок за отстраняване на неизправност до следващия работен ден. |
|  | Допълнителни услуги | Необходими са следните дейности за хардуерната поддръжка и миграцията на  **4 бр. ASA5515**:  1. Обновяване на  софтуера на устройствата ASA5515 до последна стабилна версия;  2. Инсталиране на софтуер и лицензи за филтриране на зададени URL дестинации;  3. Инсталиране на Management Center във виртуална среда VMWare;  4. Настройка и конфигурация на софтуера за филтриране на зададени URL дестинации;  5. Настройка и конфигурация на софтуера за IPS;  6. Настройка и конфигурация на софтуера за AMP;  7. Настройка и конфигурация на софтуера за Management Center;  8. Запознаване на служители на възложителя с функционалностите на актуалните лицензи.  Необходими са следните дейности за хардуерната поддръжка и миграцията на  **2 бр. CISCO2951:**  1. Обновяване на  софтуера на устройствата до последна стабилна версия.  2. Осигуряване на  хардуерна и софтуерна поддръжка със срок 36 месеца, с параметри,  8 часа x 5 дни в седмицата x 4 часа срок за реакция. Срок за отстраняване на неизправност до следващия работен ден.  Поддръжката да включва и допълнителни услуги при конфигурация на устройствата на Възложителя, при възникнала необходимост |

**VI. МЯСТО НА ИЗПЪЛНЕНИЕ**

Сградата на Министерство на транспорта, информационните технологии и съобщенията – София 1000, ул. „Дякон Игнатий” № 9.